SUBVENCIONS PER A LA ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2024/25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53191)
  + [Valencià](/va/acuerdo/53937)






Selector de idioma

Leer

* [Español](/es/acuerdo/53146)
* [Valencià](/va/acuerdo/53039)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





SUBVENCIONS PER A LA ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2024/25[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





SUBVENCIONS PER A LA ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2024/25

Data d'aprovació
:   22/10/2024

Data de publicació
:   23/10/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/53730)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53018)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53786)
  + [Compartir acuerdo en 

    X](https://twitter.com/intent/tweet?via=UA_Universidad&text=SUBVENCIONS PER A LA ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2024/25&url=https://www.boua.ua.es/va/acuerdo/53326)

**Títol:** SUBVENCIONS PER A LA ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2024/25

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 22 d'octubre de 2024

SUBVENCIONS PER A LA ORGANITZACIÓ D'ACTIVITATS DE FOMENT DE LA PARTICIPACIÓ ESTUDIANTIL PER AL CURS 2024/25

1. Objecte de la convocatòria i procediment de concessió

L'objecte d'aquesta convocatòria és la concessió de subvencions per a promoure les activitats que tinguen com a fi fomentar la participació estudiantil i l'associacionisme, i complementar la formació cultural, científica i en valors de l'estudiantat, finançant l'organització d'activitats la realització de les quals estiga prevista entre el 9 de setembre de 2024 i el 30 de setembre de 2025.

Mitjançant aquesta convocatòria es pretén secundar totes aquelles activitats que contribuïsquen a fomentar la creació d'aquest espai de debat i creativitat, generant coneixement al nostre voltant, possibilitant la connexió amb els valors de la igualtat, la sostenibilitat, la integració o la cooperació i, per descomptat, donant compliment a l'article 2 i Títol III dels nostres Estatuts.

El Consell d'Estudiants tramita les subvencions per a finançar activitats i accions que fomenten la participació dels estudiants.

2. Requisits dels beneficiaris

Podran sol·licitar aquesta SUBVENCIÓ les associacions que:

·        Estiguen inscrites en el Registre de l'Hotel d'Associacions del Consell d'Estudiants i figuren com a estat actiu en aquest registre

·        Hagen realitzat almenys 2 activitats en l'últim any obertes a l'estudiantat i dedicades exclusivament a aquest col·lectiu.

El registre de l'Hotel d'Associacions del Consell d'Estudiants és públic i es pot consultar en la web <https://ceua.ua.es/va/hotel/associacions-registrades-en-l-hotel-d-associacions.html>

Quedaran excloses, en tot cas, les sol·licituds d'ajuda presentades per associacions que no hagueren justificat correctament una activitat ja subvencionada conformement al que es preveu en convocatòries de cursos anteriors.

3. TIPUS DE SUBVENCIONS I QUANTIA

El procediment d'adjudicació de les subvencions d'aquesta convocatòria es regeix pels següents principis:

a) Publicitat, transparència, concurrència, objectivitat, igualtat i no discriminació.

b) Eficàcia en el compliment dels objectius fixats per l'Administració atorgant.

c) Eficiència en l'assignació i utilització dels recursos públics.

Se subvencionaran fins a quatre activitats per període a cada associació independentment de les quantitats sol·licitades, donant prioritat a les sol·licituds realitzades en data anterior.

Queden excloses de la present convocatòria:

-Les sol·licituds per a l'adquisició de material inventariable, així com les despeses en restauració que excedisquen els 15 euros per persona i dia o que no estiguen destinades exclusivament als participants de l'activitat. També quedaran excloses les despeses de restauració quan l'activitat consistisca exclusivament en la restauració.

-Les sol·licituds de publicació d'activitats docents o investigadores.

No se subvencionaran, i seran desestimades, totes les propostes d'activitats que se solapen o siguen anàlogues a les ja organitzades i desenvolupades per la Universitat d'Alacant des d'altres àmbits o que no estiguen dirigides majoritàriament a l'estudiantat. Igualment es desestimaran les sol·licituds per a activitats ja subvencionades íntegrament per altres mitjans.

QUANTIA DE LES SUBVENCIONS

La quantia màxima per associació no podrà superar els 4.000 euros per curs acadèmic.

4. Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà a partir de l'endemà de la publicació d'aquesta convocatòria en el BOUA i finalitzarà el 27 de juny de 2025 inclòs.

Aquest termini es divideix en cinc períodes:

1 Des de l'endemà de la publicació en el BOUA, fins al 8 de novembre de 2024.

2 Des de l'1 de novembre de 2024 fins al 24 de gener de 2025.

3 Del 25 de gener al 7 de març de 2025.

4 Des del 8 de març fins al 9 de maig de 2025.

5 Del 10 de maig al 27 de juny de 2025..

4.2. Procediment de presentació

La documentació es presentarà a través de la pàgina web del Consell d'Estudiants en què es publique la convocatòria, emplenant degudament el formulari disponible en <https://ceua.ua.es/va/>.

Només podran presentar sol·licituds les persones que ostenten la presidència o la secretaria de l'associació.

No es podrà presentar una mateixa sol·licitud en més d'un dels períodes de resolució, llevat que hagen incomplit algun dels requisits indicats en el punt 2.

Al formulari de sol·licitud publicat en la web del Consell d'Estudiants s'adjuntarà els següents documents:

Annex I. Memòria descriptiva de l'activitat en la qual haurà de constar:

Desenvolupament de l'activitat.

Objectius.

Relació de les persones que participaran o col·laboraran en el desenvolupament de l'activitat. S'hi adjuntarà, si és el cas, un breu curriculum vitae dels participants no pertanyents a la UA per a la valoració de l'activitat proposada.

Destinataris als quals va dirigida l'activitat.

Lloc de realització.

Calendari previst per al seu desenvolupament, que haurà de realitzar-se abans del 9 de febrer de 2025 per a les del primer període, abans del 30 de març de 2025 per al segon període, no més tard de l'1 de juny de 2025 per al tercer període, del 27 de juliol de 2025 per al quart període i del 30 de setembre de 2025 per al cinquè període .

Annex II. Memòria econòmica. S'hi reflectiran els ingressos i despeses previstes de l'activitat:

Ingressos. Es detallaran en la memòria econòmica tots els ingressos que, pels diferents conceptes, puga generar l'activitat:

-Inscripcions. S'hi haurà de reflectir els ingressos previstos per inscripcions.

-Altres ingressos. S'hi haurà de reflectir els ingressos previstos procedents d'institucions públiques o privades, així com els possibles ingressos sol·licitats en altres convocatòries de la Universitat d'Alacant.

En cas d'obtenir ingressos addicionals als inicialment plantejats, es podrà reduir proporcionalment la subvenció concedida.

Despeses. Tenint en compte les exclusions de la present convocatòria, el sol·licitant haurà d'indicar el/els concepte/s per als quals sol·licita l'ajuda.

Pressupost total de l'activitat.

Annex III. Justificació documental de l'ostentació de la presidència o la secretaria.

Haurà de ser un justificant de Junta Directiva expedit pel Registre d'Associacions de la Generalitat Valenciana. El justificant haurà de tenir una antiguitat inferior a 90 dies.

- En el termini de 30 dies naturals des de la publicació de la resolució definitiva de cada període, les associacions hauran de facilitar al Consell d'Estudiants el certificat d'estar al corrent de les obligacions tributàries i amb la Hisenda Valenciana i, en el cas de tenir treballadors, un certificat emès per la TGSS d'estar al corrent en les obligacions amb la Seguretat Social, així com l'imprès disponible en el següent enllaç <https://sge.ua.es/es/documentos/compras/juridicas-es-va-pdf.pdf> amb les dades de l'associació.

RELACIÓ D'ADMESOS I EXCLOSOS

En el termini de 5 dies hàbils a comptar des de la data de finalització de cadascun dels cinc períodes per a la presentació de sol·licituds es publicarà en la pàgina web del Consell d'Estudiants el llistat de sol·licituds presentades.

En aquesta publicació es relacionaran tant les sol·licituds admeses com les que manquen d'algun requisit corregible que, en el termini màxim de 10 dies, es podrà esmenar per part de les persones sol·licitants.

5. Criteris d'adjudicació

1 Per a la concessió de les subvencions d'aquesta convocatòria es tindrà present l'adequació de la proposta al fi de la convocatòria, l'interès de l'activitat, els destinataris i assistents previstos, la seua viabilitat i la relació cost-destinatari.

2 Igualment seran prioritàries, a l'efecte de la seua valoració, les propostes que promoguen activitats que suposen la formació en principis, valors, actituds i comportaments concordes amb les condicions universitària i ciutadana.

3 La Comissió podrà requerir als sol·licitants tota aquella informació que estime oportuna a fi d'aclarir o assegurar la veracitat de tots aquells aspectes de la documentació ja presentada amb anterioritat.

4 Criteris de valoració de sol·licituds:

Per a l'adjudicació de les subvencions, els criteris de valoració seran els següents:

a. L'interès de l'activitat, la viabilitat i l'adequació de la proposta a la finalitat de la convocatòria. Fins a 4 punts.

b. Les propostes que promoguen activitats que suposen la formació en principis, valors, actituds, coneixements i comportaments concordes amb les condicions universitària i ciutadana. Fins a 4 punts.

c. Les propostes que integren dues o més associacions [o que compten amb el Certificat de Col·laboració Activa del Consell d'Estudiants]. Fins a 5 punts.

-Una associació = 0 punts.

-Dos o més associacions = 2 punts.

-Una o més associacions amb aval i certificat de col·laboració activa del Consell d'Estudiants = 5 punts.

d. La relació de l'activitat amb la Universitat d'Alacant i la celebració en espais de la mateixa universitat. Fins a 2 punts.

e. Innovació de la proposta. Fins a 1 punt.

S'estableix una puntuació mínima per a la concessió de les subvencions de 8 punts.

6. Òrgan Gestor i Comissió de valoració

6.1. Òrgan gestor

L'òrgan gestor de la convocatòria és la presidència del Consell d'Estudiants, que s'encarregarà de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència serà la Secretaria Administrativa del Consell d'Estudiants, telèfon 250143931 i correu electrònic lmwu.qayeqtgsrj@tn.sz.

Quan la sol·licitud no reunisca els requisits o no s'acompanye la documentació requerida es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius amb indicació que si així no es fera, se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

La comissió de valoració realitzarà l'examen i avaluació de les sol·licituds admeses, elaborarà l'informe de valoració i serà l'encarregada de valorar les sol·licituds aplicant els criteris establits en el punt 5 d'aquesta convocatòria i remetre a l'òrgan gestor la proposta d'adjudicació.

La comissió tindrà la següent composició:

Presidència:

- La vicerectora d'Estudiants i Ocupabilitat, o persona que la substituïsca.

Secretaria:

- El president del Consell d'Estudiants, o persona que el substituïsca.

Vocals:

- El vicerector d'Estudis, Qualitat i Llengües o persona que el substituïsca.

- La Secretària General o persona que la substituïsca.

- 3 membres estudiants designats per la Comissió Permanent del Consell d'Estudiants.

Els membres de la Comissió de Valoració signaran un document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en l'adreça web <https://ceua.ua.es/va/>, substituint la notificació a les persones interessades i produint els mateixos efectes.

El procediment de concessió de subvencions es tramitarà en règim de concurrència competitiva a partir de la seua publicació en el BOUA. A l'efecte d'aquesta convocatòria tindrà la consideració de concurrència competitiva el procediment a través del qual la concessió de les subvencions es realitza mitjançant la comparació de les sol·licituds presentades, a fi d'establir una prelació entre totes d'acord amb els criteris de prioritat referits abans i adjudicar, amb el límit fixat en la convocatòria dins del crèdit disponible, aquelles que hagen obtingut major valoració en aplicació dels criteris esmentats anteriorment.

La proposta de resolució provisional de les subvencions es publicarà a proposta de la Comissió de Valoració, mitjançant resolució provisional:

Del 14 al 29 de novembre de 2024, per a propostes presentades fins al 8 de novembre de 2024, amb resolució definitiva del 7 al 15 de gener de 2025.

Del 30 de gener al 14 de febrer, per a propostes presentades fins al 24 de gener de 2025.

Del 13 al 28 de març, per a propostes presentades fins al 7 de març de 2025.

Del 15 al 30 de maig, per a propostes presentades fins al 9 de maig de 2025.

Del 3 al 18 de juliol, per a propostes presentades fins al 27 de juny de 2025.

A partir de l'endemà de la seua publicació, les persones interessades tindran un termini de 5 dies hàbils per a la presentació de les al·legacions que estimen pertinents, davant l'òrgan gestor.

Transcorregut aquest termini i, si és el cas, resoltes les al·legacions presentades, vista la proposta motivada de la resolució per la comissió de valoració, la resolució s'elevarà a definitiva.

8. Marc legal i pressupostari

Aquesta convocatòria amb codi 2025SBV008 serveix de base reguladora i serà incorporada en el Pla Estratègic de Subvencions 2025-2027 de la Universitat d'Alacant, el qual es troba en procés d'elaboració i pendent d'aprovació.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació d'aquesta convocatòria, d'un màxim d'11.000 euros, serà sufragada amb càrrec al capítol IV (Centre de Despesa 6060-orgànica 86415C8537) del Consell d'Estudiants de la Universitat d'Alacant. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant. S'hi aplicaran les disposicions fiscals vigents.

De la dotació màxima es repartiran fins a 2.500€ en cadascun dels períodes 1r, 2n, 3r i 4t i fins a 1.000€ en el període 5è.

La dotació no assignada en un període passarà a incrementar la dotació màxima del següent.

La subvenció concedida no pot superar mai el 100% de la despesa de l'activitat.

9. Obligacions, justificació de persones beneficiàries i pagament.

9.1. Obligacions de les persones beneficiàries.

Són obligacions de les persones beneficiàries, a més de les establides en la Llei 38/2003, General de Subvencions, les següents:

L'activitat subvencionada ha de realitzar-se des de l'any 2024 fins a l'any 2025. Abans del 9 de febrer de 2025 les del primer període, del 30 de març de 2025 les del segon període, de l'1 de juny de 2025 les del tercer període, del 27 de juliol de 2025 les del quart període i del 30 de setembre de 2025 les del cinquè període.

1. Estar al corrent de les seues obligacions envers la Universitat d'Alacant, presentant en Secretaria General la memòria econòmica i d'activitats, així com el programa per a l'any en curs o qualsevol modificació de la informació registral, segons s'estableix en el Reglament del Registre d'Associacions Universitàries de la Universitat d'Alacant aprovat en Consell de Govern de 29 de maig (BOUA 31/05/2013).

2. Complir l'objectiu descrit en la memòria i realitzar l'activitat que fonamenta la concessió de les subvencions. En aquest sentit, les persones sol·licitants i les executores de l'activitat hauran de gestionar la publicitat, la reserva d'espais (aules, salons, etc.) i la sol·licitud de mitjans audiovisuals o de qualsevol altra instal·lació de la UA.

En aquest sentit, els sol·licitants adquireixen el compromís de realitzar l'activitat d'acord amb els termes i condicions de la memòria presentada, per la qual cosa una vegada adjudicada l'ajuda no cabran modificacions substancials sobre el projecte inicial. Qualsevol altre tipus de modificació haurà de ser aprovada expressament.

3 Sotmetre's a les actuacions de comprovació, a efectuar per l'òrgan concedent, així com qualssevol altres de comprovació i control financer que puguen realitzar els òrgans de control competents, aportant tota la  informació que siga requerida en l'exercici de les actuacions anteriors.

4. Adoptar les mesures de difusió o publicitat de l'activitat que exigisca el Consell d'Estudiants, mitjançant la constància en aquesta publicitat del logotip del Consell d'Estudiants. A més, hi podran figurar com a "col·laboradores" les entitats que aporten finançament extern. Aquest requisit s'aplicarà a les activitats que es realitzen a partir de la resolució definitiva de l'ajuda concedida en aquesta convocatòria.

5. Procedir al reintegrament dels fons percebuts en els supòsits de no complir les obligacions anteriors.

6. En cas de no justificar l'activitat en el termini corresponent segons aquestes bases, es penalitzarà amb el fet de no poder participar en les següents convocatòries del Consell d'Estudiants en aquest curs acadèmic i següent.

A més, són obligacions de les persones beneficiàries, l'acceptació i la justificació de l'ajuda, les contemplades en l'article 14 de Llei 38/2003, General de Subvencions, entre les quals es troben:

a) Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b) Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c) Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts en el termini de 30 dies naturals des de la finalització de l'activitat (en tot cas, abans del 9 de març de 2025 per a les del primer període, del 30 d'abril de 2025 per al segon període, de l'1 de juliol de 2025 per al tercer període, del 27 de setembre de 2025 per al quart període i del 30 d'octubre de 2025 per al cinquè període), mitjançant la presentació escanejada a través de la e-administració i dirigida al Consell d'Estudiants, memòria de l'activitat realitzada amb un informe de les despeses, còpies de la publicitat de l'activitat amb el logotip del Consell d'Estudiants, juntament amb còpies de les factures abonades (s'hi haurà d'incloure un informe de cada factura amb els seus beneficiaris, quan siga procedent) en les quals haurà de constar el C.I.F. de l'Associació.

En virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'estableix un primer pagament anticipat que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció, per un import del 50% de la quantia concedida. L'entitat beneficiària haurà d'acreditar que es troba al corrent de les seues obligacions tributàries i amb la Seguretat Social, si és el cas. El restant 50% serà abonat prèvia justificació documental de les despeses realitzades i els documents requerits en el paràgraf anterior i una nova acreditació que es troba al corrent de les seues obligacions tributàries i amb la Seguretat Social, si escau.

En el cas que les despeses justificades siguen inferiors a l'ajuda inicialment concedida, aquesta es limitarà a l'import efectiu i vàlidament justificat.

La no justificació o l'incompliment per la persona beneficiària de qualsevol dels requisits i obligacions establits en aquesta convocatòria i bases reguladores, així com en la seua resolució de concessió, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes. En cas que les quantitats sol·licitades per a determinats conceptes no resulten fidels a la realitat, les quantitats hauran de reintegrar-se. En qualsevol d'aquests dos casos les associacions podran ser sancionades amb la prohibició de concórrer a futures convocatòries del Consell d'Estudiants en el termini de dos cursos acadèmics.

10. Protecció de dades de caràcter personal

D'acord amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria. La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les seues dades no podran ser cedides, excepte obligació legal, i seran conservats durant el temps estrictament necessari per a complir amb la finalitat citada.

Informem que la persona interessada pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [bcy@bv.gq](mailto:rru@qn.tg).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/es/privacidad.html>

11. Recursos

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, d'acord amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa i, potestativament, podran interposar recurs de reposició en el termini d'un mes comptat a partir de l'endemà de la publicació de la present, davant la rectora, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, a 22 d'octubre de 2024

El rector en funcions,

PD de signatura, la vicerectora d'Estudiants i Ocupabilitat

(Resolució de 17 d'octubre de 2024)

Rosario Ferrer Cascales





[Carretera Sant Vicent del Raspeig s/n  
03682 Sant Vicent del Raspeig - Alacant  
 Tel. 91 721 9335 - Fax 82 008 2052](https://www.google.es/maps/@51.065454,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12890&trk=tyah&trkInfo=tarId%1H0325567646726%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)